turjo4nis/wikipedia-bn-dump-20250701 huggingface dataset:
মাক্রান বিভাগ

মাক্রান বিভাগ পুরাতন নাম হচ্ছে গিদরোসিয়া (বেলুচি: مکران) পাকিস্তানের বেলুচিস্তান প্রদেশে অবস্থিত একটি প্রশাসনিক বিভাগ।

বর্তমানে, মাক্রান বিভাগের মধ্যে নিম্নলিখিত জেলাগুলি রয়েছে:

গোয়াদার জেলা
কেচ জেলা
পাঞ্জগুর জেলা

তথ্যসূত্র
আরব টেলিভিশন নাটক

আরব টেলিভিশন নাটক বা আরব সোপ অপেরা ("مسلسل" বা মুসালসাল হিসেবেও পরিচিত, বহুবচন মুসালসালাত) হল গল্পনির্ভর-বিনোদনমূলক ধারাবাহিক নাটক। শৈলীর দিক থেকে মুসালসালাত হল লাতিন আমেরিকান টেলিনোভেলার সমতুল্য। এগুলো প্রায়শই ইসলামিক ব্যক্তিত্ববিশেষদের ঐতিহাসিক বিজয়গাথা বা মহাকাব্য অথবা শ্রেনী-সংঘাত ও চক্রান্ত-জড়িত প্রেমকাহিনী হয়ে থাকে। মুসালসাল শব্দটির শাব্দিক অর্থ‌ হল "শৃংখলাবদ্ধ, চলমান,
শৃঙ্খলিত, অনবরত"।

রমযান মাসের প্রতিদিন সন্ধ্যায় ইফতারের পর, আরব বিশ্ব‌জুড়ে অধিকাংশ পরিবার টেলিভিশনে এসকল বিশেষ নাটক উপভোগ করে থাকে। আরব স্যাটেলাইট চ্যানেলগুলো রমযান মাসের প্রতিদিন রাতে রোজা-ভঙ্গের উদ্দেশ্যে একত্রিত হওয়া পরিবারগুলোর সদস্যদের টিভিসেটের সামনে আনতে অনুষ্ঠা‌নগুলো সম্প্রচার করে থাকে। অধিকাংশ মুসালসালাতই কমবেশি ৩০ পর্বে‌র গুচ্ছ আকারে হয়ে থাকে, অথবা রমজানের প্রতি রাতের জন্য এক পর্ব‌ করে সম্প্রচারিত হয়ে থাকে। এই টেলিভিশন ধারাবাহিকগুলো বর্ত‌মানে আরব-অঞ্চলের রমযান ঐতিহ্যের একটি অবিচ্ছেদ্য অংশ, ঠিক যেমন হাকাওয়াতি নামক আরবের গল্পকথকেরা অতীতে রমজানের রাতগুলোতে পুরোনো গল্প ও পৌরানিক উপকথাগুলো পুনরায় বর্ণনা করে রমজানের একটি অংশ হয়ে উঠেছিল।

মার্কে‌ট রিসার্চ‌ ফার্ম‌ ইপসোস-এর বর্ন‌নামতে, ২০১১ সালের রমজান মাসের প্রথম দুই সপ্তাহে মধ্যপ্রাচ্যজুড়ে ৩০% টেলিভিশন ব্যক্তিত্ব‌ বিখ্যাত হয়ে ওঠে, কারণ তখন রাষ্ট্রীয় ও বেসরকারী টিভি চ্যানেলগুলোতে প্রায় ১০০টি আরব ধারাবাহিক নাটক সম্প্রচারিত হয়। আরবে টেলিভিশন-বাণিজ্যের বাজারে রমজানের গুরুত্ব‌েের কারণে রমযান মৌসুমকে মাসব্যাপী সুপার বোল-এর সঙ্গে তুলনা করা হয়ে থাকে। এসময়, রাতের টেলিভিশন সম্প্রচার রেটিং উচু ও ভালো হয়ে থাকে, এবং রমযানের টেলিভিশনের পিক আওয়ারগুলোতে ৩০-সেকেন্ডের একটি বিজ্ঞাপন সাধারণ রেটের চেয়ে দ্বিগুণেরো অধিক হতে পারে। প্যান এরাব রিসার্চ‌ সেন্টারের বর্ন‌নামতে, ২০১২ সালের রমযানে টেলিভিশন বিজ্ঞাপনের ব্যায়ের পরিমাণ পূর্ব‌-অনূমিত ৪২০ মিলিয়ন ডলার ছাড়িয়ে যায়, যেখানে সম্পূ‌র্ণ‌ বছরের জন্য সকল আরব টেলিভিশন চ্যানেলের বিজ্ঞাপন আয় ধরা হয়েছিল প্রায় ১.৯৮ বিলিয়ন ডলার।

২০১২ সালে, ইউটিউব একটি নতুন অনলাইন চ্যানেলের ঘোষণা দেয়, যা নির্দি‌ষ্টভাবে রমযানের অনুষ্ঠান প্রচারের জন্য নিবেদিত হবে।

তথ্যসূত্র 

আরবি টেলিভিশন ধারাবাহিক
জাকের আলী

জাকের আলী অনিক (জন্ম ২২ ফেব্রুয়ারি ১৯৯৮) হলেন একজন বাংলাদেশী ক্রিকেটার। তাঁর জন্ম হবিগঞ্জ জেলায়। প্রথম সারির ক্রিকেটে তার অভিষেক হওয়ার সাথে সাথে, তিনি ২০১৬ অনূর্ধ্ব-১৯ বিশ্বকাপ-এ বাংলাদেশ দলের সদস্য ছিলেন।

ঘরোয়া ক্রিকেট
২০১৬ সালের ২৭শে ডিসেম্বর, তিনি ২০১৬-১৭ জাতীয় ক্রিকেট লিগ এর মৌসুমে সিলেট বিভাগ-এর হয়ে তিনি প্রথম সারির ক্রিকেট-এ অভিষিক্ত হন।

২০১৭ সালের ২৬শে এপ্রিল, তিনি ২০১৬–১৭ ঢাকা প্রিমিয়ার ডিভিশন ক্রিকেট লিগ-এ প্রাইম দোলেশ্বর স্পোর্টিং ক্লাবের হয়ে লিস্ট এ ক্রিকেটে তার অভিষেক হয়।

২০১৯ সালের ১৬ই জানুয়ারী, তিনি বাংলাদেশ প্রিমিয়ার লিগ-এর ২০১৮-১৯ মৌসুমে, সিলেট সিক্সার্স-এ খেলার মাধ্যমে টি-টুয়েন্টি ক্রিকেটে অভিষিক্ত হন।

২০১৯ সালের নভেম্বর মাসে, বিপিএল ২০১৯-২০২০ এ ঢাকা প্লাটুনের হয়ে খেলার জন্য তাকে নির্বাচন করা হয়।

আন্তর্জাতিক ক্রিকেট

২০২৩-২০২৪ 
মার্চ ২০২৩ সালে, তার বাংলাদেশের হয়ে তার প্রথম ডাক আসে আয়ারল্যান্ডের বিপ

২০২৪-২০২৫ 
২০২৪ সালের মে মাসে তাকে ২০২৪ আইসিসি পুরুষ টি২০ বিশ্বকাপের জন্য তাকে বাংলাদেশ দলে অন্তর্ভুক্ত করা হয়।

২০২৪ সালের ডিসেম্বর মাসে বাংলাদেশ দলের ওয়েস্ট ইন্ডিজ সফর চলাকালে, টি২০ সিরিজে তিনি ৯টি ছক্কা মারেন যা কোনো দ্বিপক্ষীয় টি২০ সিরিজে একজন বাংলাদেশী ব্যাটসম্যান হিসেবে সর্বোচ্চ ছক্কার রেকর্ড। এছাড়াও ২০২৪ সালে তিনি ২১টি ছক্কা মেরেছেন যা এক পঞ্জিকাবর্ষে যৌথ সর্বোচ্চ(একই সালে তাওহীদ হৃদয়েরও ২১ ছক্কা)। সিরিজের ৩য় টি২০তে তিনি ক্যারিয়ারে ২য় বারের মত এক ইনিংসে ৬টি ছক্কা হাকান যেখানে আর কোনো বাংলাদেশীর এক ইনিংসে ৫ ছক্কা মারার রেকর্ডও নেই। একই ম্যাচে তিনি ৫নম্বরে ব্যাট করতে নেমে ৭২ রানে অপরাজিত থাকেন যা এই ব্যাটিং পজিশনে কোনো বাংলাদেশীর সর্বোচ্চ ব্যাক্তিগত রান। ওয়েস্ট ইন্ডিজের বিপক্ষে টেস্ট ও টি২০ উভয় সিরিজে সর্বোচ্চ রান সংগ্রাহক হন।

২০২৫-২০২৬ 
জানুয়ারি ২০২৫ সালে তাকে ২০২৫ আইসিসি চ্যাম্পিয়নস ট্রফির জন্য বাংলাদেশ দলে অন্তর্ভুক্ত করা হয়।

তথ্যসূত্র

বহিঃসংযোগ
 

১৯৯৮-এ জন্ম
জীবিত ব্যক্তি
বাংলাদেশী ক্রিকেটার
সিলেট বিভাগীয় ক্রিকেটার
সিলেট বিভাগের ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
সিলেট স্ট্রাইকার্সের ক্রিকেটার
২০২২ এশিয়ান গেমসের পদক বিজয়ী
২১শ শতাব্দীর বাংলাদেশী পুরুষ ক্রীড়াবিদ
হবিগঞ্জ জেলার ব্যক্তি
৬১তম বার্ষিক গ্র্যামি পুরস্কার

৬১তম বার্ষিক গ্র্যামি পুরস্কার হচ্ছে মার্কিন যুক্তরাষ্ট্রের লস অ্যাঞ্জেলেসের স্ট্যাপলস সেন্টারে ২০১৯ সালের ১০ই ফেব্রুয়ারি তারিখে আয়োজিত গ্র্যামি পুরস্কারের ৬১তম অনুষ্ঠান। গায়িকা-গীতিকার এলিশিয়া কিস এই অনুষ্ঠানের উপস্থাপনার দায়িত্ব পালন করেছেন। এই অনুষ্ঠানটিতে বছরের সেরা রেকর্ডিং, রচয়িতা এবং শিল্পীদের সম্মাননা দেওয়া হয়েছে; ২০১৭ সালের ১লা অক্টোবর হতে ২০১৮ সালের ৩০শে সেপ্টেম্বর সময়সীমা পর্যন্ত সকল সঙ্গীত এবং শিল্পী এই পুরস্কারের জন্য উত্তীর্ণ হয়েছিল। ২০১৮ সালের ৭ই ডিসেম্বর তারিখে এই অনুষ্ঠানে প্রদানকৃত পুরস্কারের জন্য মনোনয়ন ঘোষণা করা হয়েছিল। এই অনুষ্ঠান আয়োজনের দুই দিন পূর্বে, ২০১৯ সালের ৮ই ফেব্রুয়ারি তারিখে, ডলি পার্টনকে মিউজিকেয়ারস বছরের সেরা ব্যক্তি সম্মাননায় ভূষিত করা হয়েছিল।

মনোনয়ন ঘোষণা 
প্রথমত, ২০১৮ সালের ৫ই ডিসেম্বর তারিখে এই অনুষ্ঠানের পুরস্কারের জন্য মনোনয়ন ঘোষণা করার কথা ছিল, কিন্তু সাবেক রাষ্ট্রপতি জর্জ হারবার্ট ওয়াকার বুশের অন্ত্যেষ্টিক্রিয়ার জন্য তা ২০১৮ সালের ৭ই ডিসেম্বর পর্যন্ত স্থগিত করা হয়েছিল।

গান পরিবেশনকারী

তথ্যসূত্র

বহিঃসংযোগ
 

গ্র্যামি পুরস্কার অনুষ্ঠান
২০১৯-এ মার্কিন সঙ্গীত
২০১৯-এ সঙ্গীত পুরস্কার
২০১৯-এ লস অ্যাঞ্জেলেস
ফেব্রুয়ারি ২০১৯-এ মার্কিন যুক্তরাষ্ট্রে আয়োজিত অনুষ্ঠান
মুহিব্বুর রহমান মুহিব

মুহিব্বুর রহমান মুহিব একজন রাজনীতিবিদ। তিনি দুর্যোগ ব্যবস্থাপনা ও ত্রাণ মন্ত্রণালয়ের প্রতিমন্ত্রী হিসেবে দায়িত্ব পালন করছেন। তিনি দ্বাদশ জাতীয় সংসদের পটুয়াখালী-৪ আসনের সাবেক সংসদ সদস্য।

প্রাথমিক জীবন 
মুহিব্বুর রহমান মুহিব পটুয়াখালী জেলার কলাপাড়ায় জন্মগ্রহণ করেন। তাঁর পিতার নাম আলহাজ্ব জালাল উদ্দিন।

রাজনৈতিক জীবন 
মুহিব্বুর রহমান মুহিব পটুয়াখালীর কলাপাড়ার ধুলাসারের আলহাজ্ব জালাল উদ্দিন ডিগ্রি কলেজের অধ্যক্ষ ছিলেন। কলাপাড়া উপজেলা আওয়ামীলীগের সমাজ কল্যাণ সম্পাদক ও বাংলাদেশ আওয়ামী যুবলীগ কেন্দীয় কমিটির সদস্য হিসেবে তিনি দায়িত্ব পালন করছেন। তিনি পটুয়াখালী জেলা আওয়ামী লীগের সহসভাপতি। তিনি ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পটুয়াখালী-৪ আসন থেকে সংসদ সদস্য নির্বাচিত হন। মুহিব দ্বাদশ জাতীয় সংসদ নির্বাচনেও সংসদ সদস্য নির্বাচিত হন এবং ২০২৪ সালে সাবেক প্রধানমন্ত্রী শেখ হাসিনার মন্ত্রিসভায় প্রতিমন্ত্রী হিসেবে দুর্যোগ ব্যবস্থাপনা ও ত্রাণ মন্ত্রণালয়ে নিযুক্ত হয়েছিলেন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

একাদশ জাতীয় সংসদ সদস্য
দ্বাদশ জাতীয় সংসদ সদস্য
জীবিত ব্যক্তি
পটুয়াখালী জেলার রাজনীতিবিদ
বাংলাদেশ আওয়ামী লীগের রাজনীতিবিদ
পটুয়াখালী জেলার ব্যক্তি
শেখ হাসিনার পঞ্চম মন্ত্রিসভার সদস্য
সোদপুর রেলওয়ে স্টেশন

সোদপুর রেলওয়ে স্টেশন সোদপুর শহরের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগনা জেলার সোদপুর শহরে ও পার্শবর্তী এলাকাগুলিতে রেল পরিষেবা প্রদান করে। স্টেশনটি শিয়ালদহ-রানাঘাট রেলপথে অবস্থিত।

ইতিহাস
ইস্টার্ন বেঙ্গল রেলওয়ের শিয়ালদহ-কুষ্টিয়া লাইনটি ১৮৬২ সালে রেল পরিবহনের জন্য খোলা হয়েছিল। ইস্টার্ন বেঙ্গল রেলওয়ে শুধু হুগলি নদীর পূর্ব দিকে কাজ করত।

পরিকাঠামো
স্টেশনের প্ল্যাটফর্মগুলি খুব ভাল আশ্রয় না। প্ল্যাটফর্মগুলিতে জল এবং স্যানিটেশন সহ অনেক সুবিধা আছে। স্টেশনটি বিটি রোডের সাথে যুক্ত। এই স্টেশনে একটি উপযুক্ত সংযোগ সড়ক আছে।

বৈদ্যুতীকরণ 
সিয়ালদহ-রানাঘাট লাইনটটি ১৯৬৩-৬৫ সালের মধ্যে বিদ্যুতায়িত হয়।

তথ্যসূত্র

উত্তর চব্বিশ পরগনা জেলার রেলওয়ে স্টেশন
১৮৬২-এ চালু রেলওয়ে স্টেশন
শিয়ালদহ রেল বিভাগ
১৮৬২-এ ভারতে চালু রেলওয়ে স্টেশন
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
কলকাতার পরিবহন
লি জে. কব

লি জে. কব (; জন্ম: লিও জ্যাকবি, ৮ ডিসেম্বর ১৯১১ - ১১ ফেব্রুয়ারি ১৯৭৬) ছিলেন একজন মার্কিন অভিনেতা। তিনি অন দ্য ওয়াটারফ্রন্ট (১৯৫৪) ও দ্য ব্রাদার্স কারামাজভ (১৯৫৮) চলচ্চিত্রে অভিনয়ের জন্য দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি টুয়েলভ অ্যাংরি মেন (১৯৫৭) ও কাম ব্লো ইওর হর্ন (১৯৬৩) চলচ্চিত্রে অভিনয় করে দুইবার সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এবং দি এক্সরসিস্ট (১৯৭৩) চলচ্চিত্রে অভিনয় করেন।

মঞ্চে এলিয়া কাজানের নির্দেশনায় তিনি ব্রডওয়ের মূল ডেথ অব আ সেলসম্যান নাটকে তিনি উইলি লোমান চরিত্রে অভিনয় করেন। টেলিভিশনে তিনি স্টুডিও ওয়ান-এ অভিনয় করে ১৯৫৮ সালে, প্লেহাউজ নাইন্টি-এ অভিনয় করে ১৯৬০ সালে এবং ডেথ অব আ সেলসম্যান-এ অভিনয় করে ১৯৬৭ সালে তিনটি প্রাইমটাইম এমি পুরস্কারের মনোনয়ন লাভ করেন। এছাড়া তাকে পশ্চিমা ধাঁচের ধারাবাহিক দ্য ভার্জিনিয়ান-এর প্রথম চারটি মৌসুমে দেখা যায়।

প্রারম্ভিক জীবন
কব ১৯১১ সালের ৮ই ডিসেম্বর নিউ ইয়র্ক সিটির দ্য ব্রনক্সে এক রুশ ও রোমানীয় ইহুদি পরিবারে জন্মগ্রহণ করেন। তার পিতা বেঞ্জামিন জ্যাকব একটি বিদেশি ভাষার সংবাদপত্রের কম্পোজিটর ছিলেন এবং তার মাতা কেট নিলেচট। কব দ্য ব্রনক্সের উইলকিন্স অ্যাভিনিউয়ে বেড়ে ওঠেন। তিনি নিউ ইয়র্ক বিশ্ববিদ্যালয়ে পড়াশোনা করেন। ১৯৩৪ সালে ভ্যানিশিং শ্যাডো ছবি দিয়ে তার চলচ্চিত্রে অভিষেক হয়। তিন ১৯৩৫ সালে ম্যানহাটন ভিত্তিক গ্রুপ থিয়েটারে যোগদান করেন।

কর্মজীবন
তিনি অন দ্য ওয়াটারফ্রন্ট (১৯৫৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ১৯৫৫ সালের আগস্টে দ্য হিউস্টন স্টোরি চলচ্চিত্রের চিত্রায়ন কালে তিনি হার্ট অ্যাটাকে আকান্ত হন এবং চলচ্চিত্রটিতে তার স্থালাভিষিক্ত হন জিন ব্যারি। ১৯৫৭ সালে তিনি সিডনি লুমেটের আইনি নাট্যধর্মী টুয়েলভ অ্যাংরি মেন চলচ্চিত্রে জুরি #৩ চরিত্রে অভিনয় করেন। এই কাজের জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। পরের বছর তিনি দ্য ব্রাদার্স কারামাজভ (১৯৫৮) চলচ্চিত্রে অভিনয়ের জন্য দ্বিতীয়বার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ১৯৫৯ সালে তিনি সিবিএসের ডুপন্ট শো অব দ্য মান্থ-এ আই, ডন কিহোতে নাটকে মিগেল দে থের্ভান্তেস ও ডন কিহোতে চরিত্রে দ্বৈত ভূমিকায় অভিনয় করেন। নাটকটি পরে সঙ্গীতনাট্য ম্যান অব লা মাঞ্চা নামে মঞ্চস্থ হয়েছিল।

১৯৬০-এর দশকে তিনি এনবিসির পশ্চিমা ধারার টেলিভিশন ধারবাহিক দ্য ভার্জিনিয়ান (১৯৬২-১৯৭১)-এর প্রথম চারটি মৌসুমে (১৯৬২-১৯৬৬) ওয়াইওমিং-এর মেডিসিন বাউয়ের শিলন র‍্যাঞ্চের মালিক জজ হেনরি গার্থ চরিত্রে অভিনয় করেন। তিনি কাম ব্লো ইওর হর্ন (১৯৬৩) চলচ্চিত্রে অভিনয় করে তার দ্বিতীয় সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি দি এক্সরসিস্ট (১৯৭৩) চলচ্চিত্রে অভিনয় করেন।

তথ্যসূত্র

বহিঃসংযোগ

 
 
 

১৯১১-এ জন্ম
১৯৭৬-এ মৃত্যু
২০শ শতাব্দীর মার্কিন অভিনেতা
নিউ ইয়র্ক শহরের অভিনেতা
নিউ ইয়র্ক বিশ্ববিদ্যালয়ের প্রাক্তন শিক্ষার্থী
মার্কিন ইহুদি অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
দ্বিতীয় বিশ্বযুদ্ধের মার্কিন সেনা কর্মকর্তা
রুশ ইহুদি বংশোদ্ভূত মার্কিন ব্যক্তি
রোমানীয় ইহুদি বংশোদ্ভূত মার্কিন ব্যক্তি
আমেরিকান থিয়েটার হল অব ফেমে অন্তর্ভুক্ত ব্যক্তি
অ্যাক্টর্স স্টুডিওর অভিনয়শিল্পী
ডোনাল্ডসন পুরস্কার বিজয়ী
বার্ট রেনল্ডস

বার্ট রেনল্ডস () নামে পরিচিত বার্টন লিয়ন রেনল্ডস জুনিয়র (; ১১ ফেব্রুয়ারি ১৯৩৬ - ৬ সেপ্টেম্বর ২০১৮) ছিলেন একজন মার্কিন অভিনেতা, পরিচালক এবং প্রযোজক। তিনি গানস্মোক (১৯৬২-৬৫), হক (১৯৬৬), ও ড্যান অগাস্ট (১৯৭০-৭১) টেলিভিশন ধারাবাহিকে অভিনয় করে খ্যাতি অর্জন করেন। তিনি ১৯৯০ থেকে ১৯৯৪ সাল পর্যন্ত সিটকম ইভনিং শেড-এ অভিনয় করেন। তিনি ড্যান অগাস্ট-এর জন্য একটি গোল্ডেন গ্লোব পুরস্কারের মনোনয়ন লাভ করেন এবং ইভনিং শেড-এ অভিনয়ের জন্য দুটি প্রাইমটাইম এমি পুরস্কারের মনোনয়ন থেকে একটি পুরস্কার অর্জন করেন ও তিনটি গোল্ডেন গ্লোবের মনোনয়ন থেকে ১৯৯২ সালে একটি পুরস্কার অর্জন করেন।

নাভায়ো জো (১৯৬৬)-সহ একাধিক চলচ্চিত্রে শ্রেষ্ঠাংশে অভিনয়ের পর ডেলিভারেন্স (১৯৭২) চলচ্চিত্রে লুইস মেডলক চরিত্রে কাজ দিয়ে তার প্রথম সাফল্য আসে। তিনি পরবর্তী কালে একাধিক বক্স অফিস হিট চলচ্চিত্রে কাজ করেন, তন্মধ্যে রয়েছে দ্য লঙেস্ট ইয়ার্ড (১৯৭৪), স্মোকি অ্যান্ড দ্য ব্যান্ডিট (১৯৭৭), সেমি-টাফ (১৯৭৭), হুপার (১৯৭৮), স্মোকি অ্যান্ড দ্য ব্যান্ডিট টু (১৯৮০), দ্য ক্যাননবল রান (১৯৮১) এবং দ্য বেস্ট লিটল হোরহাউজ ইন টেক্সাস (১৯৮২)। ১৯৯৭ সালে তিনি বুগি নাইটস চলচ্চিত্রে অভিনয় করে সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতা বিভাগে অস্কার ও বাফটা পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 

১৯৩৬-এ জন্ম
২০১৮-এ মৃত্যু
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ইংরেজ বংশোদ্ভূত মার্কিন ব্যক্তি
ওলন্দাজ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন টেলিভিশন অভিনেতা
মার্কিন মঞ্চ অভিনেতা
মিশিগানের অভিনেতা
ফ্লোরিডা স্টেট বিশ্ববিদ্যালয়ের প্রাক্তন শিক্ষার্থী
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
প্রাইমটাইম এমি পুরস্কার বিজয়ী
স্যাটেলাইট পুরস্কার বিজয়ী
নাস্কার দলের মালিক
মার্কিন গায়ক
স্কটিশ-আইরিশ বংশোদ্ভূত মার্কিন ব্যক্তি
হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বাংলাদেশ চিনি ও খাদ্য শিল্প করপোরেশন

বাংলাদেশ চিনি ও খাদ্য শিল্প করপোরেশন বাংলাদেশে সরকারি মালিকানাধীন একটি কর্পোরেশন যা চিনি উৎপাদনের দায়িত্বে নিযুক্ত। এটি বাংলাদেশ সরকারের শিল্প মন্ত্রণালয়ের আওতাধীন একটি স্বায়ত্তশাসিত প্রতিষ্ঠান। সরকার কর্তৃক নিয়োজিত ১ জন চেয়ারম্যান এবং ৫ জন পরিচালক নিয়ে গঠিত বোর্ডের মাধ্যমে করপোরেশনটির কার্যক্রম পরিচালিত হয়।

ইতিহাস
১৯৭২ সালে রাষ্ট্রপতির ২৭ নম্বর আদেশবলে বাংলাদেশ চিনি কল করপোরেশন গঠিত হয়। পরে ১ জুলাই ১৯৭৬ সালে বাংলাদেশ চিনি কল করপোরেশন ও বাংলাদেশ ফুড অ্যান্ড অ্যালাইড ইন্ডাস্ট্রিজ করপোরেশনকে একীভূত করে বাংলাদেশ চিনি ও খাদ্য শিল্প করপোরেশন গঠন করা হয়। এটি বাংলাদেশের ১৫টি চিনি কলের দায়িত্বে রয়েছে। সংস্থাটি ইউরোপে চিনি রপ্তানি করার চেষ্টা করছে। ২০১৪ সালে কর্পোরেশনটি ৪০ টাকা দরে প্রতি কেজি চিনি বিক্রি করে যা ছিল উৎপাদন খরচের অর্ধেক দাম।

২০২২ সালে তিনটি সরকারি চিনি কলকে থাইল্যান্ড, জাপান ও আরব আমিরাতের শ্যুগার কনসোর্টিয়াম নামক প্রতিষ্ঠান কিনে নেওয়ার প্রস্তাব পর্যালোচনা করে।

তথ্যসূত্র

১৯৭৬-এ বাংলাদেশে প্রতিষ্ঠিত
 
বাংলাদেশের সরকারি মালিকানাধীন কোম্পানি
বাংলাদেশের খাদ্য ও পানীয় কোম্পানি
বাংলাদেশের কৃষি কোম্পানি
ঢাকা ভিত্তিক প্রস্তুতকারক কোম্পানি
এবেলা

এবেলা পশ্চিমবঙ্গ থেকে প্রকাশিত একটি বাংলা ট্যাবলয়েড। এটি তরুণ বাঙ্গালী পাঠকদের লক্ষ্য করে প্রকাশ করা হয়। এটি আনন্দবাজার পত্রিকার পর এবিপি গ্রুপ দ্বারা প্রকাশিত দ্বিতীয় বাংলা দৈনিক। এটি ২৪-পৃষ্ঠার একটি ট্যাবলয়েড। বর্তমানে এটি শুধু কলকাতা ও হাওড়াতে প্রচলিত।

বিভাগ 
 এবেলা, সংবাদপত্রের প্রধান অংশ, যাতে পশ্চিমবঙ্গ, ভারত এবং বিশ্বের সর্বশেষ খবর থাকে
  ওবেলা এতে বিনোদন, চলচ্চিত্র, সংগীত, শহর উৎসব এবং টেলিভিশন সময়সূচী সম্পর্কিত বিষয়গুলি থাকে
 রবিবেলা, রবিবারের একটি বিশেষ সংস্করণ (বন্ধ)

তথ্যসূত্র 

কলকাতার সংবাদপত্র
বাংলা ভাষার সংবাদপত্র
এবিপি গ্রুপ
২০১২-এ পশ্চিমবঙ্গে প্রতিষ্ঠিত
২০১৮-এ ভারতে বিলুপ্ত
কলকাতা ভিত্তিক কোম্পানি
নাসিরাবাদ বিভাগ

নাসিরাবাদ বিভাগ পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগে পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি নাসিরাবাদ বিভাগে বিদ্যমান:

 কাচী জেলা
 জাফরাবাদ জেলা
 ঝাল মাগসি জেলা
 নাসিরাবাদ জেলা
 সোহবাতপুর জেলা

২০০৮ সালে, বিভাগটি পুনরুদ্ধার করা হয় এবং বিভাগের সদর দপ্তর ডেরা মুরাদ জামালী নামকরণ করা হয়।

তথ্যসূত্র

পাকিস্তানের বিভাগ
ভুটান সার্জেন্ট

ভুটান সার্জেন্ট (বৈজ্ঞানিক নাম: Athyma jina (Moore)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত অতি দুর্লভ প্রজাতি।

আকার 
ভুটান সার্জেন্ট এর প্রসারিত অবস্থায় ডানার আকার ৬০-৭৫ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত হলুদ বাতাসি এর উপপ্রজাতি হল-

  Athyma jina jina Moore, 1857 – Sullied Bhutan Sergeant

বিস্তার 
ভারত (সিকিম থেকে অরুণাচল প্রদেশ,মনিপুর ও উত্তর-পূর্ব ভারত), নেপাল, ভুটান, মায়ানমার এর বিভিন্ন অঞ্চলে এদের পাওয়া যায়।

বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল :  ডানার উপরিতল কালচে খয়েরি এবং উজ্জ্বল ও ফ্যাকাশে সাদা দাগ-ছোপ-রেখা যুক্ত। সামনের ডানায় সেল-এর লম্বা মুগুরের মতো দাগটি অবিচ্ছিন্ন। ডিসকাল অংশে বিভিন্ন আকৃতির ছোট-বড় একসারি ছোপ কোস্টের নিচ থেকে ডরসাম পর্যন্ত বক্রাকারে সজ্জিত। উক্ত ডিসকাল ছোপসারির সবার উপরের ছোপটি সবচেয়ে ছোট ও ২ নং শিরামধস্থ (inter-space) ছোপটি সর্ব-বৃহৎ। ৩ নং শিরমধ্যের ছোপটি এই প্রজাতিতে বর্তমান যা Unbroken Sergeant প্রজাতিতে অনুপস্থিত। ডানার শীর্ষভাগে (apex) পাশাপাশি দুটি ছোপ বিদ্যমান (উপরেরটি ছোট ও নিচেরটি বড়) এবং তার নিচ থেকে ১ নং শিরা পর্যন্ত বিস্তৃত অস্পষ্ট পোস্ট-ডিসকাল ছোপের একটি সারি দেখা যায়। অস্পষ্ট, ফ্যাকাশে সাদা সাব-টার্মিনাল রেখাটি সরলরৈখিক, শীর্ষভাগ থেকে ১ নং শিরা অবধি বিস্তৃত ও প্রতিটি কালো শিরায় খণ্ডিত। টার্মিনাল প্রান্তরেখা পর্যায়ক্রমে সাদা ও কালো।

পিছনের ডানা প্রায় গোলাকৃতি। ডানার গোড়া (base) থেকে কোস্টার নিচ পর্যন্ত বিস্তৃত সাব-বেসাল বড় ছোপের সরলরৈখিক সারিটি বন্ধনীর সৃষ্টি করেছে যার মধ্যে কোস্টাল শিরার ঠিক নিচের ছোপটি বন্ধনী থেকে সামান্য বিচ্ছিন্ন ও ডিম্বাকৃতি। পোস্ট-ডিসকাল ছোপের সারিটি কোস্টাল শিরার নিচ থেকে টরনাস পর্যন্ত বিস্তৃত। উক্ত পোস্ট-ডিসকাল ছোপগুলির মধ্যে কোস্টাল শিরার ঠিক নিচের ছোপটি ক্ষুদ্রতম ও অস্পষ্ট; তার পরের দুটি অর্ধ-চন্দ্রাকৃতি এবং তৎপরবর্তী ছোপগুলি দন্তাকৃতি (dentate)।সাব-টার্মিনাল রেখাটি সামনের ডানার অনুরূপ ,তবে বক্রাকার। টার্মিনাল প্রান্তরেখা কালোয়-সাদায় পর্যায়ক্রমে ঢেউ খেলানো।

ডানার নিম্নতল : ডানার নিম্নতল বাদামি-হলুদ এবং উভয় ডানা  উপরিতলের অনুরূপ দাগ-ছোপ ও বন্ধনীযুক্ত, তবে  দাগ-ছোপ ও বন্ধনী গুলি উপরিতল অপেক্ষা আকারে বড়। পিছনের ডানায় কোস্টা ডানার গোড়া থেকে মধ্যভাগ অবধি সাদা ও বাকিটা বাদামি-হলুদ এবং ডরসাম সাদা।

শুঙ্গ কালো। মাথা, বক্ষদেশ (thorax) ও উদর উপরিতলে কালচে খয়েরি (উদরের প্রথমভাগ সাদা) এবং নিম্নতলে সাদা ও ঈষদ নীলচে রোঁয়াযুক্ত।

আচরণ 
অতি দুর্লভ দর্শন ও দ্রুত উড়ান বিশিষ্ট এই প্রজাতি ফুল ও পাতায় বসে মধু ও রসপান করে। মাটির বা পাথরের ভিজে ছোপে এদের বসতে দেখা যায়। এরা ডানা খোলা ও বন্ধ অবস্থায় মাড-পাডলিং করে। পাতার উপরিতলে ডানা ছড়িয়ে বসে প্রায়শই এদের রোদ পোহাতে (busking) লক্ষ্য করা যায়। পাহাড়ি জঙ্গলের ৮০০ থেকে ১৮৫০মি উচ্চতা পর্যন্ত জঙ্গলের ভিতর নদী বা ঝর্ণার ধারে এদের দর্শন মেলে ফেব্রুয়ারি থেকে ডিসেম্বর অবধি।

তথ্যসূত্র  

ভারতের প্রজাপতি
সিকিমে প্রাপ্ত নিমফ্যালিডি গোত্রের প্রজাপতি
এশিয়ার প্রজাপতি
ফ্রেডেরিক মুর কর্তৃক নামকরণকৃত ট্যাক্সা
মুরারই বিধানসভা কেন্দ্র

মুরারই (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯৪ নং মুরারই বিধানসভা কেন্দ্রটি মুরারই-১ সমষ্টি উন্নয়ন ব্লক এবং আমডোল, জাজিগ্রাম, মিত্রপুর, বিপ্র নন্দীগ্রাম, পাইকর-১ এবং পাইকর-২ গ্রাম পঞ্চায়েত গুলি মুরারই-২ সমষ্টি উন্নয়ন ব্লক গুলির অন্তর্গত।

মুরারই বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের নূর আলম চৌধুরী তার নিকটতম প্রতিদ্বন্দ্বী সিপিআই (এম) এর ডা. মহম্মদ কামের এলাহিকে পরাজিত করেন।

১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর ডা. মহম্মদ কামের এলাহি মুরারই কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেস/তৃণমূল কংগ্রেসের ডা. মোতাহার হোসেনকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের ডা. মোতাহার হোসেন সিপিআই (এম) এর মোয়াজ্জেম হোসেনকে পরাজিত করেন, ১৯৯১ এবং ১৯৮৭ সালে সিপিআই (এম) এর দুর্গাদাস ঘোষকে, ১৯৮২ সালে সিপিআই (এম) এর মতিউর রহমানকে এবং সিপিআই (এম) এর বাজল আহমেদকে ১৯৭৭ সালে পরাজিত করেন।

১৯৫১-১৯৭২
১৯৭২ সালে কংগ্রেসের ডা. মোতাহার হোসেন জয়ী হন। এসইউসি এর বাজল আহমেদ ১৯৭১ এবং ১৯৬৯ সালে জয়ী হন। নির্দলের বি. আহমেদ ১৯৬৭ সালে জয়ী হন। আরএসপি এর শামসুদ্দীন আহমেদ ১৯৬২ সালে জয়ী হন। ১৯৫৭ সালে মুরারই কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, কেএমপিপি এর জগেন্দ্র নারায়ণ দাস জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
বীরভূম জেলার রাজনীতি
রোডস বৃত্তি

রোডস বৃত্তি () যুক্তরাজ্যের অক্সফোর্ড বিশ্ববিদ্যালয়ে পড়ার জন্য একটি আন্তর্জাতিক স্নাতকোত্তর বৃত্তি প্রদান প্রকল্প। বৃত্তিটি ১৯০২ সালে চালু করা হয়। এটি ইতিহাসের প্রথম বড় মাপের আন্তর্জাতিক বৃত্তি প্রদান প্রকল্প। ইংরেজ ব্যবসায়ী ও রাজনীতিবিদ সেসিল রোডস এই বৃত্তিদান প্রকল্পটি প্রতিষ্ঠা করেন, যার উদ্দেশ্য ছিল ইংরেজিভাষী দেশগুলির মধ্যে একতায় উৎসাহ প্রদান করা এবং কর্মজীবনের অভিমুখ নির্বিশেষে বৃত্তিপ্রাপ্ত শিক্ষার্থীদের মধ্যে ভবিষ্যতে নাগরিক নেতৃত্ব দানের গুণাবলি ও নৈতিক সাহস প্রতিষ্ঠিত করা। শুরুতে রোডস বৃত্তিটি কমনওয়েলথ সংস্থাভুক্ত দেশগুলির (সাথে জার্মানি ও মার্কিন যুক্তরাষ্ট্রও অন্তর্ভুক্ত ছিল) পুরুষ আবেদনপ্রার্থীদের জন্য নির্দিষ্ট করা থাকলেও বর্তমানে এটি বিশ্বের সর্বত্র যেকোন পটভূমির আবেদনকারীর জন্য উন্মুক্ত। প্রাথমিকভাবে নারীদের সুযোগ না দেওয়া, প্রতিষ্ঠাতা রোডসের ইঙ্গ-শ্বেতাঙ্গ আধিপত্যবাদী মনোভাব এবং ব্রিটিশ উপনিবেশবাদের সাথে সংশ্লিষ্টতার কারণে এই বৃত্তিদান প্রকল্পটি বিতর্কিত।

রোডস বৃত্তিপ্রাপ্ত শিক্ষার্থীদের মধ্যে অন্যতম হলেন পাকিস্তানের প্রাক্তন রাষ্ট্রপতি ওয়াসিম সাজ্জাদ, অস্ট্রেলিয়ার প্রাক্তন প্রধানমন্ত্রী টোনি অ্যাবট, বব হক ও ম্যালকম টার্নবুল, মার্কিন যুক্তরাষ্ট্রের প্রাক্তন রাষ্ট্রপতি বিল ক্লিনটন, জাতিসংঘে প্রাক্তন মার্কিন রাষ্ট্রদূত সুজান রাইস এবং একাধিক নোবেল পুরস্কার বিজেতা। বেশ কয়েকজন ব্যক্তি বৃত্তিটি প্রত্যাখ্যানও করেছেন।

তথ্যসূত্র

অক্সফোর্ড বিশ্ববিদ্যালয়ের বৃত্তি
১৯০২ সালে প্রতিষ্ঠিত পুরস্কারমূলক বৃত্তি
যুক্তরাজ্যের বৃত্তি
রোডস হাউস
রোডস বৃত্তিধারী
১৯০২-এ প্রবর্তিত পুরস্কার
চাংশা বিজ্ঞান ও প্রযুক্তি বিশ্ববিদ্যালয়

চাংশা বিজ্ঞান ও প্রযুক্তি বিশ্ববিদ্যালয় (CSUST;  ; সংক্ষেপে 长沙理工) চীনের হুনান প্রদেশের চাংশায় অবস্থিত একটি বিশ্ববিদ্যালয়। এটি চীনের একটি বৃহত্তম বিশ্ববিদ্যালয়, এবং হুনান প্রদেশের একটি প্রধান উচ্চতর শিক্ষাপ্রতিষ্ঠান।

বিশ্ববিদ্যালয়টি ২১০.৫৬ হেক্টর এলাকাজুড়ে এবং ১১,৭০,০০০ বর্গমিটারের মোট এলাকাসহ জিনপেনলিং এবং ইয়ুনতাং ক্যাম্পাসে অবস্থিত। বিশ্ববিদ্যালয়টিতে ২.৪ বিলিয়ন ইউয়ান সম্পদের মজুদ রেয়েছে, যার মধ্যে শিক্ষানবিশ ও গবেষণার যন্ত্রপাতি এবং সরঞ্জামের জন্য ৩০০ মিলিয়ন ইউয়ান উপলব্ধ। বিশ্ববিদ্যালয়টিতে ২,৯৬০,০০০ টিরও বেশি বই, ৩১৯২টি দেশীয় এবং আন্তর্জাতিক সাময়িকী এবং ৪২৮৫ গিগাবাইট ইবুকের সংগ্রহ রয়েছে।

তথ্যসূত্র

হুনানের বিশ্ববিদ্যালয় ও কলেজ
চাংশার বিশ্ববিদ্যালয় ও কলেজ
চীনের কারিগরি বিশ্ববিদ্যালয় ও কলেজ
১৯৫৬-এ প্রতিষ্ঠিত শিক্ষাপ্রতিষ্ঠান
পাকিস্তানের বিভাগ

পাকিস্তানের ৪টি প্রদেশ ও স্বায়ত্বশাসিত অঞ্চলের প্রশাসনিক বিভাগে বিভক্ত; যেটি আরও কিছু জেলা, তহসিল এবং সবশেষে ইউনিয়ন পরিষদের মধ্যে বিভক্ত করে গঠিত হয়েছে। এই বিভাগগুলি ২০০০ সালে বিলুপ্ত করা হয়, কিন্তু ২০০৮ সালে পুনরুদ্ধার করা হয়। বিভাগগুলি ইসলামাবাদের রাজধানী অঞ্চল বা কেন্দ্রীয় প্রশাসনিক উপজাতীয় এলাকাগুলিকে অন্তর্ভুক্ত করে না, যেটি প্রদেশগুলির মত একই স্তরে গণনা করা হয়ে থাকে, কিন্তু ২০১৮ সালে কেন্দ্রীয় প্রশাসিত উপজাতীয় অঞ্চলগুলি খাইবার-পাখতুনখোয়া প্রদেশের  অন্তর্ভুক্ত ছিল।

বর্তমান বিভাগ 
নিম্নলিখিত সারনি দ্বারা প্রদেশটির বর্তমান বিভাগ বোঝান হয়েছে:

তথ্যসূত্র

বহিঃসংযোগ
 Decentralisation Programme
 National Reconstruction Bureau
 Devolution Trust of Pakistan

পাকিস্তানের বিভাগ
পাকিস্তানের উপবিভাগ
দেশের দ্বিতীয় স্তরের প্রশাসনিক উপবিভাগ
কোয়েটা বিভাগ

কোয়েটা বিভাগ পাকিস্তানের বেলুচিস্তান প্রদেশের একটি প্রশাসনিক বিভাগ, এটি তৃতীয় পর্যায়ের সরকার কর্তৃক গঠিত হয়েছিল।

বর্তমানে, কোয়েটা বিভাগের মধ্যে নিম্নলিখিত জেলাগুলি রয়েছে:

 কিল্লা আব্দুল্লাহ জেলা
 নুশকি জেলা
 পিশিন জেলা
 কোয়েটা জেলা
 চাগাই জেলা

তথ্যসূত্র

পাকিস্তানের বিভাগ
সিবি বিভাগ

সিবি বিভাগ () পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত  হওয়ার আগে পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি সিবি বিভাগে বিদ্যমান:

 সিবি জেলা
 কোহলু জেলা
 ডেরা বুগতি জেলা
 জিয়ারত জেলা
 হার্নাই জেলা
 লেহরি জেলা

তথ্যসূত্র

পাকিস্তানের বিভাগ
ঝব বিভাগ

ঝব বিভাগ পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি সিবি বিভাগে বিদ্যমান:

 বরখান জেলা
 কিলা সাইফুল্লাহ জেলা
 লরালাই জেলা
 মুসাখেল জেলা
 শেরানী জেলা
 ঝব জেলা
 দুকি জেলা

তথ্যসূত্র

পাকিস্তানের বিভাগ